আজহার মেনে নিচ্ছেন, ‘অমন রান আউট নিয়ে কোনো অজুহাত চলে না। আমরা দুজনেই বলের ওপর চোখ রাখিনি। স্বাভাবিকভাবেই এভাবেই আউট হওয়ায় খুশি হওয়ার কোনো কারণ নেই। তবে দিনটা ভালোভাবে শেষ হওয়ায় এ নিয়ে সতীর্থদের সঙ্গে মজাও হয়েছে।’ সামাজিক যোগাযোগমাধ্যমে প্রশ্ন উঠেছিল, নিশ্চিত বাউন্ডারি ভেবে দুই ব্যাটসম্যানের উইকেটের মাঝে দাঁড়িয়ে থাকার সুযোগ নিয়ে রান আউট করাটা খেলার স্পিরিটের সঙ্গে যায় কিনা? আজহার এই প্রশ্নেরও জবাব দিয়েছেন প্রতিপক্ষের পাশে দাঁড়িয়ে, ‘মনে হয় না এটা ক্রীড়াসুলভ মানসিকতার বাজে উদাহরণ। সব দায়-দায়িত্ব আমার। নিজের ভুল ছিল। অস্ট্রেলিয়া ঠিক কাজটাই করেছে।’ ক্রিকবাজ